ตอนนี้หนูปวดฟันคุดมากคะทานยาอะไรไปก็ไม่หายสักทีทำยังไงให้มันบรรเทาได้บ้างคะตอนนี้ทรมานมากเลยค่ะไปหาก็รอให้หายก่อนเเต่กว่าจะหายหนูคงตายเเน่เลยคะมันปวดไปหมดจนปวดหูไปด้วยนอนไม่หลับ
สวัสดีค่ะ อาการของฟันคุด คือ ปวดบวมบริเวณเหงือก บางคนอาจมีอาการบวมบริเวณคาง ซึ่งสาเหตุที่ทำให้เกิดอาการปวดอาจเกิดจาก- การอักเสบของเหงือกที่ปกคลุมฟัน เพราะเศษอาหารมีโอกาสติดเข้าไปใต้เหงือกได้ง่าย และการทำความสะอาดมักทำได้ยาก เศษอาหารเหล่านี้ก็จะเป็นแหล่งเพาะเชื้อแบคทีเรีย ทำให้เกิดการอักเสบตามมา และอาจกลายเป็นฝีหนองทำลายเนื้อเยื่อข้างเคียง- ฟันคุดผุ และฟันซี่ที่อยู่ข้างเคียงผุ ทั้งนี้ ซอกฟันระหว่างฟันคุดกับฟันกรามซี่ที่อยู่ติดกันนั้น มักทำความสะอาดได้ยาก เศษอาหารที่ค้างอยู่ก็จะทำให้เกิดฟันผุได้ทั้ง 2 ซี่- จากแรงดันจากฟันคุดที่พยายามดันขึ้นมาหากมีอาการปวดมาก หรือมีการอักเสบของเหงือกอยู่ แพทย์จะไม่ได้ทำการผ่าตัดฟันคุดออกให้ทันที เพราะอาจทำให้เชื้อโรคกระจายเข้าสู่กระแสเลือดได้ ดังนั้น ก็ควรรักษาอาการปวดหรือเหงือกอักเสบที่เป็นอยู่ให้หายก่อน โดยในตอนนี้ หากปวดมาก อาจทานยาแก้ปวด เช่น ไอบูโพรเฟน (ibuprofen) โดยอาจทานร่วมกับพาราเซตามอล เพื่อให้ออกฤทธิ์เสริมกัน และควรบ้วนปากด้วยน้ำผสมเกลือบ่อยๆ ค่ะ (ใช้เกลือแกงผสมกับน้ำสะอาด) หากยังคงปวดมาก แนะนำควรไปพบทันตแพทย์เพื่อตรวจว่ามีเหงือกอักเสบที่จำเป็นต้องทานยาปฏิชีวนะรักษาไปก่อนหรือไม่ค่ะนอกจากนี้ ควรแปรงให้สะอาดทุกครั้งหลังทานอาหารทุกมื้อ ใช้ไหมขัดฟันอย่างน้อยวันละ 1 ครั้ง ไม่ควรทานขนมหวาน น้ำหวานเป็นประจำ ไม่อมลูกอม หรือเคี้ยวหมากฝรั่งที่มีน้ำตาล เป็นต้น